Lietuvių bendruomenė Švedijoje

**Lietuvių bendruomenė Švedijoje (LBŠ)** – Švedijoje veikianti lietuvių bendruomenė vienija Švedijoje gyvenančius lietuvius. Lietuvių draugija Švedijoje buvo įsteigta 1946 metų sausio 12-ąją. Ją pakeitė 1950 m. lapkričio 30 d. įkurta Švedijos lietuvių bendruomenė – ji buvo pirmoji Pasaulio lietuvių bendruomenės narė.

Šiuo metu aktyviai veikianti bendruomenė daug dėmesio skiria lietuviškai kultūrai. Lietuviai suburiami organizuojant informacinius, verslo, sporto, turizmo, religinius ir politinius renginius. Bendruomenės valdyboje dirbantys sąvanoriai skatina naujų narių pritraukimą, dalyvauja ieškant finansinės paramos Švedijos lietuviams skirtiems projektams.

Bendradarbiaujant su Lietuvos Respublikos ambasada, bei kitomis bendruomenėmis, vyriausybinėmis ir verslo organizacijomis bendruomenė turi gausų renginių pasirinkimą. Rodomi su Lietuva susiję filmai, organizuojami teatro pasirodymai, koncertai, menininkų parodos, pažintinės kelionės bei Lietuvos vardą garsinantys renginiai.

Vienas iš žinomesnių kasmetinių renginių yra *Baltijos šalių diena*. Šis renginys, paprastai organizuojamas kartu su latvių bei estų bendruomenėmis. Jis supažindina su lietuviška kultūra, papročiais, istorija ir tradicijomis. Lietuviški šokiai, virtuvė, knygos, menininkų dirbiniai ir pasirodymai – tai dalis šios šventės.

Lituanistinių mokyklėlėlių kūrimas bei veikla yra stipriai susiję su puoselėjama lietuvybe bendruomenėje bei jos perdavimu naujai augančiai lietuviukų kartai. Vienas iš sėkmingai veikiančių projektų yra bendruomenės 2004 metais įkurta tarptautinė lituanistinių mokyklų stovykla *Draugystės Tiltas*.

## LBŠ struktūros modernizavimas
Bendruomenės struktūra keitėsi kartu su valdybų ir pirmininkų kaita. Konsultuojantis su kitų šalių bendruomenėmis Stokholme ir siekiant atitikti Švedijos vyriausybės nustatytus reikalavimus būti pripažintiems kaip etninė grupė ir gauti dotacijas visuomeninei veiklai, 2015 metais įvyko esminiai struktūriniai bendruomenės pokyčiai - vadovaujant pirmininkei Rūtai Žičkienei, per 2015 metų visuotinį susirinkimą, iš Lietuvių bendruomenės Švedijoje (LBŠ) buvo išskirta nauja organizacija - Stokholmo lietuvių bendruomenė (STLB). Lietuvių bendruomenė Švedijoje tapo centrinė koordinuojanti (skėtinė) organizacija į kurią įeina visi kiti skyriai. LBŠ Švedijoje veikla apima visą Švediją ir į valdybą renkami kandidatai iš visų esamų skyrių. LBŠ tiesioginiai nariai yra skyriai/padaliniai, o atskiri žmonės yra tų skyrių nariai.
Šiuo metu Lietuvių bendruomenė Švedijoje jungia 8 skyrius, įvairius tiek savo veiklos kryptimis, tiek geografine padėtimi:
* Stokholmo lietuvių bendruomenė (STLB) kartu su Stokholmo lietuvių liaudies šokių kolektyvu „Baltija“
* Lietuvių jaunimo bendruomenė Švedijoje (LJB)  
* Lietuvių Profesionalų Stokholme klubas / Lithuanian Professionals in Stockholm Club (LPSC)
* Švedijos lietuvių bendruomenė Skonėje
* Vesteroso lietuvių bendruomenė
* Småland lietuvių bendruomenė
* Vakarų Švedijos lietuvių bendruomenė
* Verslo Vadovų klubas (VVK)

## Žymūs žmonės
* Ignas Šeinius (1889–1959), rašytojas ir diplomatas, LBŠ primininko pavaduotojas (1946)
* Klemensas Gumauskas (1918–2015), vienas iš LBŠ steigėjų, veikėjas, 1983–2000 m. pirmininkas.
* Jonas Pajaujis (1920–2000), Lietuvos pasipriešinimo kovotojas bei architektas, LBŠ valdyba
* Virginija Langbakk, :en:European Institute for Gender Equality direktorė, LBŠ pirminikė (2002–2009)

## Šaltiniai

## Nuorodos
* Švedijos lietuvių svetainė.
* Pietų Švedijos lietuvių svetainė.
* Lietuvos Respublikos ambasada Švedijos Karalystėje .
* Baltijos šalių diena (švedų kalba).
* Baltijos Jūros Valstybių Taryba.
* Lietuvių bendruomenės Švedijoje puslapis
* Vakarų Švedijos lietuviai